Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl Bendrijos skrydžių vadovo licencijos /* KOM/2005/0574 galutinis - COD 2004/0146 */





[pic] | EUROPOS BENDRIJŲ KOMISIJA | Briuselis, 15.11.2005 KOM(2005) 574 galutinis 2004/0146 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl Bendrijos skrydžių vadovo licencijos 2004/0146 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl Bendrijos skrydžių vadovo licencijos (Tekstas svarbus EEE) 1. PAGALBINĖ INFORMACIJA Pasiūlymo pateikimo EP ir Tarybai data (dokumentas KOM(2004) 473 galutinis – 2004/0146 (COD): | 12.7.2004. | Europos ekonomikos ir socialinių reiklaų komiteto nuomonės priėmimo data: | 9.3.2005 | Europos Parlamento nuomonės priėmimo data, pirmasis svarstymas: | 8.3.2005 | Iš dalies pakeisto pasiūlymo pateikimo data (dokumentas KOM(2005) 293 galutinis) | 24.6.2005 | Bendrosios pozicijos priėmimo data : | 14.11.2005 | 2. KOMISIJOS PASIŪLYMO TIKSLAS Komisijos pasiūlymas dėl Europos Parlamento ir Tarybos direktyvos dėl Bendrijos skrydžių vadovo licencijos yra viena pagrindinių Bendro Europos dangaus paketo dalių. Licencija padėtų pripažinti konkrečią skrydžių vadovo kompetenciją Bendrijos lygiu. Be to, aukšto lygio ir suderinta kompetencija sudaro platesnės Bendrijos skrydžių saugos politikos dalį, ir ja bus prisidėta prie lankstesnio darbo jėgos organizavimo, ypač teikiant tarptautines paslaugas ir kuriant bei valdant funkcinius oro erdvės blokus. 3. PASTABOS DĖL BENDROSIOS POZICIJOS Iš šio bendrosios pozicijos teksto matoma ne tik, kokios pozicijos šiuo metu laikosi Taryba; į ją įtraukta ir dalis po pirmojo svarstymo padarytų Parlamento pakeitimų. Iš tiesų, tekstas atspindi tarp institucijų vykusius svarstymus, kuriems vykstant buvo pasiektas kompromisas dėl jo turinio. Tarybos bendraja pozicija buvo padaryta daug Komisijos pasiūlymo pakeitimų. Komisija laikosi nuomonės, kad dėl šių pakeitimų jos pasiūlymo tikslai nepakito. Daugelis šių pakeitimų yra formalaus pobūdžio, nes jais keičiami žodžiai, sakiniai ar straipsniai. Pasiūlymo 7 straipsnio padalijimas į 6 ir 7 straipsnius taip pat sąlygojo straipsnių pertvarkymą nekeičiant jų turinio. Kiti pakeitimai yra techninio pobūdžio, kuriais kartais paaiškinami, o daugeliu atvejų – išsamiau aprašomi procedūriniai klausimai. Šie pakeitimai daugeliu atvejų gali būti paaiškinami stipria išsamaus civilinės aviacijos reguliavimo tradicija. Iš tiesų, kelios valstybės narės laikėsi tos nuomonės, kad reguliavimas būtų tinkamiausia priemonė tvarkyti licencijų išdavimą. Geriausias pavyzdys yra I priedas, kuriame išsamiai nurodomi į licenciją įtrauktini reikalavimai, naudotino popieriaus spalva ir kokybė. Keletui bendrosios pozicijos pakeitimų pirmojo svarstymo metu Parlamentas pritarė, ir Komisija jau padarė atitinkamus pasiūlymo pakeitimus. Tokio pakeitimo pavyzdys yra 3 straipsnio reikalavimas nacionalines priežiūros institucijas atskirti ne tik nuo mokymo teikėjų (kaip numatyta Komisijos pasiūlyme), bet ir nuo oro navigacijos paslaugų teikėjų. Tarybos padarytų pakeitimų yra nedaug ir jie gali būti laikomi atitinkančiais Komisijos pradinio pasiūlymo ir iš dalies pakeisto pasiūlymo tikslus. 1. Komisija gali pritarti pakeitimams, padarytiems keliose konstatuojamosiose dalyse, kuriose skatinamas judumas, akcentuojama pirmaeilė skrydžių saugos svarba, tinkamos socialinės apsaugos poreikis ir įsteigtų Europos socialinio dialogo struktūrų įtraukimas (9 ir 17 konstatuojamosios dalys), kaip jau nurodyta jos pakeistame pasiūlyme. 2. Profesijos įsigijimo sąlygos amžiaus ir diplomų atžvilgiu (5 str. 1 dalies a punktas) buvo sušvelnintos, siekiant sudaryti galimybes ją įsigyti platesniam įvairių kategorijų asmenų ratui. Šiam pakeitimui gali būti pritarta su sąlyga, kad kompetencijos lygio reikalavimai/standartai nepasikeis. Priėmimo į mokymus, skirtus šiam kompetencijos lygiui pasiekti, sąlygos gali būti paliktos valstybių narių nuožiūrai. Dėl 5 dalyje nustatyto didžiausio amžiaus reikalavimo Komisijos pasiūlymas nesikeičia, nes šiuo reikalavimu neketinama keisti nacionalinių socialinės apsaugos teisės aktų. 3. Judėjimo laisvė yra suderintų kompetencijos standartų pasekmė. Komisija gali pritarti judumą skatinantiems pakeitimams, pavyzdžiui, nacionalinių priežiūros institucijų teisei įvesti „nacionalinius rekvizitus“ apribojimui pagal 7 straipsnio 4 dalį. Šiuo pakeitimu neprieštaraujama Parlamento pirmajam svarstymui ir pakeistajam Komisijos pasiūlymui. 4. Tarybos pateikta 8 straipsnio 3, prieštaraujančia Komisijos pasiūlymui, valstybėms narėms leidžiama padidinti kalbos mokėjimui keliamų reikalavimų lygį (III priedo vertinimo skalės 5 lygis), kuris aukštesnis už standartinį „įprastai vartojamą“ lygį (III priedo vertinimo skalės 4 lygis), jei valstybė narė gali įrodyti, kad aukštesnis lygis būtinas dėl su skrydžių sauga susijusių eksploatacinių priežasčių. Ši pataisa atitinka Parlamento pirmąjį svarstymą ir Komisija jam pritarė pakeistame pasiūlyme, nes ši bendrosios taisyklės išimtis turi būti tinkamai pagrįsta privaloma skrydžių saugos užtikrinimo būtinybe. 5. Taryba sušvelnino medicininių reikalavimų taikymą, pagal kurį nacionaliniai reikalavimai turi atitikti Eurokontrolės ir Tarptautinės civilinės aviacijos organizacijos ICAO standartus. Kadangi Eurokontrolės standartai nebuvo priimti oficialiai, kaip buvo galima tikėtis Komisijos pasiūlymo priėmimo metu, Komisija gali pritarti nuorodai į du tarptautinius instrumentus kaip į nacionalinių medicininių reikalavimų standartus. Tačiau, nuorodos turi būti visiškai tikslios ir nurodyti konkrečią šių tarptautinių instrumentų versiją. 6. Apskaitai keliamų reikalavimų panaikinimas 11 straipsnyje gali būti priimtinas, atsižvelgiant į tai, kad daugumai mokymo teikėjų bus taikomos panašios kitų Bendrijos teisės aktų nuostatos. 7. Komisija gali pritarti 15 straipsnio pataisoms, kuriomis bus prisidėta prie skrydžių vadovų judėjimo laisvės. Taryba peržengia Komisijos pasiūlymą, kuris buvo grindžiamas abipusio diplomų pripažinimo srities teisės aktais. Naujajame straipsnyje neapsiribojama paprastu licencijos pripažinimu, bet pagal tą straipsnį automatiškai bus pripžįstamos svarbios licencijos dalys; be to, licencijos turėtojui bus suteikta teisė senąją licenciją pakeisti valstybės narės, kurioje jis dirbs, išduota nauja licencija; pagaliau, valdžios institucijos turės tinkamai atsižvelgti ne tik į turimą „diplomą“, bet taip pat į jo patirtį ir kompetenciją. 8. Naujajame 16 straipsnyje sugrupuotos rekomenduojamos įgyvendinimo priemonės, kuriomis Komisijai atimama galimybė keisti kalbos mokėjimo lygiui keliamus reikalavimus naudojant komitologiją. Komisija gali priimti šį apribojimą. 9. Naujuoju pereinamojo laikotarpio priemonėms skirtu straipsniu patvirtinamos esamų licencijų turėtojų teisės. Kol turimų licencijų galiojimas nebus persvarstomas, jį reikės pratęsti laikantis direktyva nustatytų standartų. Komisija gali priimti šią pataisą, kuria užtikrinamas būtinas teisinis tikrumas. 4. IŠVADOS Dėl pirmiau išvardytų priežasčių Komisija laikosi tos nuomonės, kad 14.11.2005 priimta bendroji pozicija nekeičia jos pasiūlymo tikslų ir traktuotės, ir todėl gali ją priimti, juo labiau, kad bendrojoje pozicijoje tinkamai atsižvelgiama į Europos Parlamento pirmojo svarstymo metu pasiūlytas pataisas ir į pakeistą Komisijos poziciją. Iš tiesų, tekstas atspindi tarp institucijų vykusius svarstymus, kuriems vykstant buvo pasiektas kompromisas dėl jo turinio. 5. KOMISIJOS PAREIŠKIMAS Bendrosios pozicijos priėmimo proga Komisija padarė vienašališką pareiškimą (žr. I priedą). I PRIEDAS Komisijos pareiškimas Komisija atliks poveikio įvertinimą, ar pageidaujama taikyti mokymo kvalifikacijos ir licencijų suteikimo reikalavimus kitoms nei skrydžių vadovo profesijoms, susijusioms su skrydžių valdymo grandine.